Dallas

Dallas je drugi grad po veličini u državi Teksas i zajedno sa Fort Worth-om, sa kojim čini Dallas-Fort Worth metropleks (DFW), najveći ekonomski centar u južno-centralnom dijelu SAD-a. Dallas ima 1.1 milliona stanovnika a kao najveći dio DFW metropleksa uključuje 5.1 milliona stanovnika što ga čini jednim od 5 najvećih metropleksa u SAD-u. Dallas je također i sjedište općine Dallas. Dallas u Teksasu je deveti najveći grad u Sjedinjenim Američkim Državama, smješten u sjevernom, središnjem Teksasu, nadomak rijeke Trinity. Grad se razvio iz svojih pograničnih početaka u glavni ekonomski centar, uglavnom vođen poduzetničkim duhom svojih stanovnika. Geografija Dallas, koji se prostire na oko 880 kvadratnih kilometara, odlikuje se prerijskim krajolikom kojeg karakterišu niska brda i raštrkano drveće. Klima se odlikuje vrućim ljetima, i to temperaturama koje povremeno prelaze 37°C, te blagim zimama, sa čestim vremenskim nepogodama kao što su tornada i jake grmljavinske oluje. Od 2022. godine, Dallas je imao stanovništvo koje je brojalo oko 1,3 miliona, što pokazuje bogatu raznolikost sa značajnim hispanskim, afroameričkim i bjelačkim stanovništvom. Ovo multikulturalno okruženje ogleda se u više od 50 jezika koji se govore u cijelom gradu. S ekonomske strane, Dallas je prešao iz ekonomije zasnovane na proizvodnji pamuka u onu koja se ističe na poljima finansija, tehnologije i proizvodnju, potpomognutu snažnom transportnom mrežom, uključujući prometni Međunarodni aerodrom Dallas/Fort Worth. Historija Prvi evropski doseljenici u Dallas počeli su pristizati 1778. godine. Grad je osnovan 1841. godine nakon što je bio istražen i katastarski zaveden 1839. godine. 1846. godine osnovana je i općina Dallas. Administrativna podjela Gradska zajednica Dallas-Fort Worth metropleks se dijeli u nekoliko općina: Dallas, Collin, Denton, Kaufman i Rockwall. Svaki grad ima svog gradonačelnika. Trenutni gradonačelnik Dallasa je Laura Miller. Bosanskohercegovačka dijaspora Prema neslužbenim procjenama u Dallasu se nalazi oko 8.000 bosanskohercegovačkih emigranata uglavnom doseljenika od zadnjeg rata (1992-1995). U DFW metropleksu ih ima oko 12.000. Zbog urbanističke organizacije grada koja je uglavnom bazirana na perifernom razvoju, većina bosanskih emigranata živi razbacano po metropleksu bez značajne centralne zajednice. Broj i uticaj BH organizacija je vrlo mali, te je uticajna sfera bh. dijaspore u društvenom i političkom razvoju grada izuzetno mala. Većina bh. emigranata u Dallasu je iz neretvanskog regiona Hercegovine sa manjim brojem iz centralne Bosne i Bosanske krajine. Također pogledajte Reference